**Klubbmøte Norges Padleforbund Flattvann 27.11.21 Gardermoen**

**Tilstede:**

Strand KK ( Arne B Sletsjøe, William Juul, ellen Nesbø), Bærum KK (Kristin Amundsen), Oslo KK ( Jan Børge Usland, Lars Hjemdal), Moss KK (Lars Holberg), Malvik (Karl Erik Berg), Tønsberg (Bjørn Vidar Stensholdt), Flekkefjord KK (Tomas Osen), Tysvær KK (Sølvi Helgesen), Fana KK (Anne Olsson), Njørd (Kristoffer Mjelstad), Laksevåg (Morten andre Sølberg), Kristiansand KK (digitalt, Susanne Rosåsen,Ingrid Kristoffersen, NPF (Sven Anderssen, Morten Ivarsen)

Generalsekretær Sven Anderssen ønsket velkommen, og informerte litt om situasjonen i Padleforbundet. Det har bra aktivitet under pandemien, padling har vært populært som aktivitet, når andre aktiviteter har stengt ned, mye kursvirksomhet, det har vært solgt 25.000 våttkort i 2021. NPF styrer mot et overskudd i 2021.

**Klubbrunde:**

Strand KK

39 aktive utøvere – Bra rekruttering, men klubben har vært inne i et generasjonskifte på seniorsiden. Stor pågang på introkurs, men en del forsvinner. En god trenersituasjon. Ellen Nesbø har overtatt som seniortrener. Klubben er godt fornøyd med gjennomføring av lagbåt-NM, og kjerne-sekretariatet synes det er gøy å reise rundt å hjelpe andre klubber med arrangement.

Bærum KK:

Klubben har en god generasjon utøvere som har vært med en del år, der noen er etablert i seniorklassen. Også mange ungdommer som stiller på trening 2-4 ganger pr uke, men litt spedt i aldersgruppen 15-18 år. Klubben har bygd på båthall og padlemaskinrom som gjør at det blir bedre plass og mer aktivitet, uten å tære på egenkapitalen. Bra å arrangere stevne på Årungen, bedre forhold der enn i Sandvika

Malvik:

Aktiviteten er todelt, havpadlere på fjorden og flattvann på en liten sjø, der de har containere til båtlagringsplass. 8-10 stk på trening, noen bare fpr å ha det gøy, og noen for å trene mer systematisk. Utfordring med trenersituasjon, og klubben ønsker kurs for unge trenere.

Fana KK

Stor gruppe unge padlere, rekruttering bedret seg når man sluttet med kajakkskole. Tilbyr ekstra trening for de ivrigste med fokus på å utvikle god teknikk. Utfordring er å få trenere som har god teknikk kompetanse. Har hatt en god gjeng gutter samme årskull, men ser frafall når man kommer inn i juniorklassen. Viktig å holde på alle medlemmene, også de unge som ikke satser for fullt. Godt samarbeid med Njørd og Laksevåg.

Oslo KK:

Fokus på bedre rekruttering i de yngste klassene. Mange barn på sommerleir, emn sliter med å få dem med videre. Har 3 faste treninger i uken og det fungerer bra. Har fokus på å ha flere faste trenere, ikke så mange «vikarer». Klubben har hatt en bra medlemsøkning med 750 nye medlemmer i 2021. Men har et fokus på å få flere jenter. «300 medlemmer med over 1000 båtplasser.

Tysvær KKK:

Mange nye medlemmer, og en god gjeng i 9-11 års klassen. Har også en stor jentegjeng i 13-16 års alder, samt en bra junior/U-21 gruppe. Har 5 treninger pr uke der det er trenere til stede. Klubben er godt besatt med trenere.

Njørd:

Har hatt god medlemsvekst de siste årene, spesielt på havsiden. Klubben ønsker å utvikle aktiviteten på flattvann og øke rekrutteringen. Det er en stor gruppe på kajakkskole og sommerleir, men sliter med å holde på dem. Klubben har unge instruktører som jobber bra, men ønsker at foreldre engasjerer seg i større grad.

Tønsberg:

Bygger nytt klubbhus og øker fra 35 til 200 båtplasser. Har nå 5-10 utøvere på innetrening/medisinball, men håper nye lokaler skal gi økt rekruttering

Moss KK:

Stabilt økende rekruttering, og har satsende padler i både 14, 16 og seniorklassen, men det er stortsett bare gutter, så de ønsker å rekruttere flere jenter. Investert i nytt utstyr, så alt bør legge til rette for rekruttering

Laksevåg KK:

15-20 aktive padlere, men sliter i at utøvere forsvinner i overgangen til senior. Har utvidet treningslokalet, og har nå gode forhold for innetrening. Klubben har et bra trenerteam og bra samarbeid med de andre bergensklubbene. Ønsker også å arrangere NC og sommerleir igjen hvis forholdene tillater det.

Kristiansand KK:

Har økende antall utøvere på trening, og fikk aldersbestemte padlere på landslaget i 2021.. 10-15 stk på trening gjennom året, der treningsnivået stiger gradvis.

Flekkefjord KK:

Ca 15 konkurransepadlere og god tilvekst av barn til klubben. Utfordringer er innendørs treningsfasiliteter med liten plass i klubbens lokale til alle som vil trene. Mange jenter som begynner i klubben, men mange faller fra når man kommer til konkurransevirksomheten. Godt engasjement fra foreldre og mange er med på stevnene. Ønsker lokale stevner, siden det er langt for de yngste og reise på NC-stevner.

**Evaluering 2021:**

Resultater:

**Senior**

**OL-kvalik Szeged:**

Lars M Ullvang nr 3 K-1 1000m, Vold/Vold nr 3 K-2 1000m

**WC 1**

Maria Virik nr 2 k-1 1000m, Lars M Ullvang nr. 4 K-1 500m, Harald Ivarsen/Kristine Amundsen nr 5 K-2 200m mix

**WC 2:**

Maria Virik nr 1 K-1 1000m, Nr 3 k-1 5000m, nr 9 K-1 500m

**OL**

Lars M Ullvang nr. 18 K-1 1000m

**VM Sprint**

Maria Virik nr. 5 K-1 1000m, Lars M Ullvang nr 6 k-1 500m, Vold/Vold nr 8 K-2 1000m, K-4 500m damer nr. 9

**VM maraton:**

Anna Sletsjøe nr. 8 K-1, Eivind Vold nr. 9 K-1, Vold/Vold nr. 10 K-2

**Junior**

VM Sprint:

5. pl K-2 500m mix Celine Helleren/Nikolai Lønning, 7. pl K- 1000m Celine Helleren

VM Maraton:

9. pl Celine Helleren, 12. pl Nikolai Lønning/Ivar Buch (med velt)

Nordisk:

Klar fremgang ift 2019. Gull K-1 5000m Nikolai Lønning, Gull K-2 5000m Lønning/Buch

**Senior:**

* + Trenerteam – tibakemelding på at inndeling av utøvere til de ulike trenere ikke alltid opplevdes bra
  + VM-samling/forberedelser – Virker lite planlagt, honnør til Jacob og Tom for å ta initiativ til samlingen

**Generelt:**

* + Sentral kontroll over uttak -tilbakemelding på at det bør gis tillit til de som har ansvar for lagene. En og samme person kan ikke bestemme uttak og behandle klage på uttak.
  + Etterfølgelse av konkurranseregler - viktig for å lære padlere regler, og at alle klubber følgers samme linjen når det gjelder vektregler for de yngste klassene.
  + SoMe – viktig at NPF er bra på SoMe, her kan det gjøres mye mer. Veldig bra jobb på junior-VM. Også senior-VM var det god dekning på SoMe
  + Høye egenandeler Nordisk
  + Det bør være en evaluering av ansvarlige for de ulike landslagene.
  + Viktig at det er plass til alle typer padlere i NPF, både sprintere og langdistansepadlere

**Trenerteam 2022:**

**Senior/U-23 landslag sprint:**

* Hovedtrener: Octavian Ispas
* Teamkoordinator: Morten Ivarsen
* Andre ressurser: Klubbtrenere/ fagpersoner

**Maraton:**

* Arne B Sletsjøe/Mathias Hamar

**Junior:**

* Svein Egil Solvang

**Ungdom:**

* Ellen Nesbø/Susanne Rosåsen

Octavian Ispas ble presentert for deltagerne på klubbmøte. Han har lang erfaring som trener, blant annet for det Japanske forbundet, der han har løftet landslaget opp på et høyt nivå. Han har også vært personlig trener for flere individuelle utøvere på høyeste nivå. Octavian har som hovedmål å løfte norske padlere opp internasjonalt på de olympiske distansene, spesielt med fokus på lagbåt.

**Konkurransereglementet:**

Vedtaksmyndighet for konkurransereglementet er plassert hos styret i NPF. Klubbmøtet kommer med innspill til TKF, som foreslår endringer til styret.

Racemanager- opererer med uoffisielle og offisielle tider. Spørsmål fra Strand KK om man skal ha det. Møtet var enige om at man bare bør opererer med offisielle tider, og at det legges til rette for det i Racemanager

Spørsmål fra Strand KK om hva man gjøre ved tåke, slik det var på lagbåt-NM i 2021. Møtet var enig om at man bør utsette konkurransen. Dette er også vanlig på internasjonale stevner.

Vedrørende klasseinndelinger (paragraf 8.1 i konkurransereglementet, så var klubbmøte enige om å foreslå at man strykes aldersgrenser for å delta i junior og seniorklassen, og setter nedre aldersgrense til 13 år.

Vedrørende deltagelse i mesterskap (paragraf 37.1) foreslår klubbmøtet at man stryker kravet om 4 båter fra 3 forskjellige klubber for at det skal være et godkjent Ungdomsmesterskap. Klubbmøtet var samlet om at man skal premiere de klubber som klarer å stille opp med lagbåter i UM.

Vedrørende utenlandske deltagere på UM/NM, (paragraf 6.2 og 37.3, så ble klubbmøtet enige om å foreslå at det skal være en mulighet å stille opp i lagbåt, men at det skal være sportslige grunner, og at TKF skal være myndighetsavgjørende etter søknad fra klubbene

Vedrørende paragraf 23.6 som omhandler tjuvstart var det forslag om å endre reglementet til at hovedregel blir at man blir disket på andre tjuvstart, uansett hvem som har første tjuvstart. Argumentet for dette var at lagledermøtet alltid endrer hovedreglen til denne regel ved lagledermøtet. Det kom også forslag på å diske ved første tjuvstart, og innføre videoopptak av starten. Møtet klarte ikke å bli enig om hva som skulle gjelde og overlater saken til TKF.

Vedrørende deltagelse på lagbåt NM som var møtet enige om å foreslå at damer kan stille i herreklassen, slik at klubber kan stille med en lagbåt. Klubbene ønsker også å innføre en mixdistanse på NM, siden det allerede er en VM-distanse

Det kom spørsmål vedrørende kajakk i masterklassen. På NC 5 ble det benyttet både surfski, maratonkajakk og sprintkajakk. Er dette i henhold til regleverket, og skal man har noen klare regler på dette? Et spørsmål som TKF bør se på.

Når det gjelder veiing av båter i de yngste klassene, så var møtet enig om at alle skal veie, og dete r 12 kg som gjelder.

**TKF:**

Det er viktig at klubbene har eierskap til TKF. TKF bør ha en sammensetning som løser sportslige oppgaver. Det blir administrasjonens redskap for å nå mål i virksomhetsplanen. Det er administrasjonens ansvar å utpeke et TKF, men klubbene skal ha mulighet til å komme med forslag til kandidater. Det kom forslag om å nedsette en gruppe som skal se på TKFs myndighet og ansvarsområde. Klubbmøtet foreslå Arne B Sletsjøe, Lars Hjemdal og Anna Olsson som deltagere i denne gruppen.

**Terminliste:**

Etter diskusjon kom klubbmøtet frem til følgende forslag til terminliste. Noen av datoene må spikres 100%.

Påskesamling Flekkefjord 9.-13. april

Copenhagen spring Regatta 31. april-1. mai

NC 1 Tysvær 7.-8. mai

WC 1 Racice 19-22.mai

NC 2 Oslo/Bestumkilen 28.-29. mai

Nordisk maraton Vaksjø, Sverige 11.-13. juni

NC 3/UM K-1 Laksevåg 17.-19.juni

U-23/Jun EM Beograd 23.-26. juni

NM shorttrack Skien Uke 25, 24 eller 25. juni

NM Maraton lang Setskog? 26.juni

Sommerleir Laksevåg juli?

World Games Maraton USA 7-17. juli

EM maraton Silkeborg 21.-24.juli

Nordisk Sprint, Finland 1.-2. august

VM sprint Halifax, Canada 3.-7. august

NC 4 Bærum/Årungen august

EM sprint Munchen 18.-23. august

U-23/Jun VM Szeged 1.-4. sept

NM K-1/UM lagbåt/NC 5 Kristiansand 10-11. sept

NM Lagbåt/NC 6 Srand Årungen 17.-18. sept

VM maraton Ponte de Lima Portugal 29.sept-2. okt

**Anlegg:**

NPF ønsker en tilbakemelding vedrørende hvilket anlegg som bør prioriteres i fremtiden. Her var klubbmøtet enige om at Årungen bør prioriteres, dvs å få faste starter, samt mulighet til å smale inn banene til 9 meters bredde

**Eventuelt**:

Viktig at Trener-2 kurs blir ferdigstilt, flere trenere har startet kurset, men ikke fått mulig å avslutte kurset.

Det bør lages en enkel manual for sving og banedommere slik at disse funksjonærene vet hva som er regelverket, og hvordan det skal praktiseres. Morten Ivarsen lager en slik manual.

Klubbmøtet ble avsluttet ca kl 17:00